Gedagte vir die dag: ’n Skoon geweteFoto: invertedculture.net My gewete is skoon, maar daarmee is ek nog nie noodwendig skotvry nie. Die Hére se oordeel oor my is al wat saak maak. (1 Korintiërs 4:4) Streef altyd daarna om ’n skoon gewete te handhaaf deur eerlik en betroubaar te wees. Dan hoef jy jou nie te steur aan ongegronde kritiek nie. Die belangrikste is om te weet dat jy bo alles teenoor God verantwoording verskuldig is. Indien jy oortuig is dat God tevrede is met jou optrede en motiewe kan jy met ’n skoon gewete leef. Is jou gewete skoon genoeg dat jy kritiek met selfvertroue en vriendelikheid kan hanteer?